Ego Iosbertus Dei gratia Abbas Fontaneti, notum fieri uolo presentibus et futuris quod Odo frater meus dedit in elemosinam Ecclesie sancti Florencii Tilecastri quicquid habebat apud Tilecastrum. Preterea dedit in elemosinam sancto Stephano Dyuionensi quicquid habebat apud Uaronas Magnas, tam pro remedio anime sue quam pro quadraginta libris quas debebat Capitulo sancti Stephani sub iureiurando. Quod totum factum fuit in presencia mea et in presencia fratris mei Milonis Abbatis sancti Stephani Dyuionensis et Hugonis eiusdem Ecclesie Canonici.